钦定古今图书集成/明伦汇编/氏族典/第163卷 > 《廖用贤尚友录》 > 桓石秀
## 钦定古今图书集成/明伦汇编/氏族典/第163卷 > 《廖用贤尚友录》 > 桓石秀

按《晋书桓彝传》：“彝子豁，豁子石秀，幼有令名，风韵秀
彻，博涉群书，尤善老庄。常独处一室，简于应接，甚为
简文帝所重。豁为荆州，请为鹰扬将军、竟陵太守，非
其好也。寻代叔父冲为宁远将军、江州刺史，领镇蛮
护军、西阳太守。在州五年，以疾去职。年四十三，卒于
家。追赠后将军，后改赠太常。子稚玉嗣。元之篡也，封”
稚玉为“临沅王。”